Diari Oficial de la Generalitat Valenciana


Sumari del DOGV 9600, del 22-05-2023 (2023/5501)

Extracte de la Resolució de 4 d'abril de 2023, del Rectorat de la Universitat de València, per la qual es convoca i s'estableixen las bases reguladores de la dinovena edició del Premi Demetrio Ribes.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5501


Data del document
:   04-04-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 d'abril de 2023, del Rectorat de la Universitat de València, per la qual es convoca i s'estableixen las bases reguladores de la dinovena edició del Premi Demetrio Ribes. [2023/5501]  
BDNS (identif.): 695803.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/695803)  
  
Primer. Beneficiaris  
Podran participar en aquest premi diplomats, llicenciats o doctors, graduats i postgraduats de qualsevol disciplina acadèmica que presenten un treball d'investigació que complisca els requisits següents:  
- Ser una investigació inèdita.  
- Versarà sobre un tema de recerca relacionat amb algun dels següents temes generals d'àmbit nacional: història del transport (terrestre, aeri o marítim), història de les obres públiques patrimoni de l'enginyeria civil, història de l'ordenació territorial.  
- Els guanyadors d'edicions anteriors no podran tornar a presentar-s'hi novament al premi fins que no haja passat un termini de deu anys.  
  
Segon. Objecte  
En el marc de les activitats realitzades per la Càtedra Demetrio Ribes es convoca el divuité Premi Demetrio Ribes dirigit a premiar al millor treball d'investigació relacionat amb la història del transport, la història de les obres públiques, patrimoni de l'enginyeria civil o història de l'ordenació territorial, presentat per diplomats, llicenciats o doctors, graduats i postgraduats en qualsevol disciplina acadèmica.  
  
La finalitat d'aquest premi és promoure l'estudi de la història de l'obra pública, el transport, les comunicacions, el patrimoni de l'enginyeria civil i la vertebració del territori, així com la divulgació de les obres premiades en el context universitari i en la societat en general.  
  
  
Tercer. Bases reguladores  
La convocatòria està publicada en la següent url:  
https://go.uv.es/7bN3ZQR   
  
Quart. Quantia  
Consta en el respectiu expedient la consignació pressupostària adequada i suficient per a atendre les obligacions de despesa que es puguen derivar d'aquesta convocatòria.  
El premi es finança a càrrec del pressupost de la Universitat de València per a 2023, orgànica 8742433022 i específica 86048869, amb un import de 6.000 euros.  
El premi serà indivisible i podrà ser declarat desert.  
La quantitat abonada com a premi estarà subjecta a les retencions legalment establertes d'acord amb la legislació fiscal.  
  
Quint. Termini de presentació de sol·licituds  
El termini per a presentar els treballs serà el comprès entre l'endemà de la publicació de la convocatòria en el Diari Oficial de la Generalitat Valenciana i el 7 de setembre de 2023, sent aquesta la data límit.  
  
  
València, 4 d'abril de 2023. La rectora, (p. d. DOGV 30.05.2022), la vicerectora d'Innovació i Transferència: Rosa María Donat Beneito.